
Teade Lehtri detailplaneeringu kehtestamisest


Rakvere Vallavolikogu kehtestas 25. juuni 2026 otsusega nr 36 Rakvere vallas Ussimäe külas asuva Lehtri kinnistu detailplaneeringu.

Planeeritav ala ja detailplaneeringuga kavandatav
Planeeritav ala asub Rakvere vallas Ussimäe külas Lehtri kinnisasjal (66301:013:0180). Detailplaneeringu koostamise eesmärk on määrata krundile ehitusõigus kaubandus- ja teenindushoonete ja neid teenindavate rajatiste ehitamiseks.
Detailplaneeringuga lahendatakse juurdepääs, parkimine, haljastus, tehnovõrkudega varustatus ja heakord.
Planeeringuga kavandatakse 2 krundi moodustamist. Nii krundile positsioon 1 kui ka krundile positsioon 2 on lubatud ehitada kuni 2 hoonet.
Algatamise taotluse kohaselt on detailplaneeringu ala suuruseks 3,25 ha.
Planeeringuala on 2025. aasta juulikuu seisuga hoonestamata ning on läänest ja idast ümbritsetud hoonestamata ärimaadega. Põhjast on planeeringuala piiritletud transpordimaaga (tee nr 17189 Rakvere sissesõidutee / Tuleviku tänav) ning teisele poole teed jäävad samuti ärimaad. Alast kagu suunda jäävad maatulundusmaad ning edela ja lõuna suunas paiknevad osaliselt hoonestatud, kuid ka hetkel veel hoonestamata elamumaad.
Planeeringuala reljeef on suhteliselt tasane. Planeeringualal on kõrgusvahemiku kõikumine minimaalne ning seotud pigem mikroreljeefi ebatasasustega. Maapinna absoluutkõrguste vahemik on ligikaudu 73-75 m.
Ala on edelast ja lõunanurgast piiritletud kraaviga. Alal paiknevad mõned üksikud puud, peamiselt kraavi servas.

Keskkonnamõju strateegiline hindamise
Koostatud keskkonnamõju strateegiline hindamise eelhinnangu kohaselt ei kaasne kavandatud detailplaneeringu elluviimisel olulist keskkonnamõju ning seetõttu ei ole vaja keskkonnamõjude strateegilist hindamist algatada.



Vastavus üldplaneeringule
Detailplaneering on üldplaneeringut muutev, kuna Lehtri kinnistu asub alal, kus puudub kehtiv üldplaneering, siis tulenevalt sellest ei ole kinnistule määratud üldplaneeringuga maakasutuse juhtotstarvet ning seetõttu tuleb käsitleda Lehtri kinnistu detailplaneeringut üldplaneeringut muutva detailplaneeringuna.
Detailplaneeringuga soovitakse Lehtri kinnistul muuta maatulundusmaa sihtotstarve 100% kaubandus-, toitlustus- ja teenindusmaaks.
Lehtri kinnistu detailplaneering on kooskõlas Lääne-Viru maakonnaplaneeringus 2030+  toodud arengusuundumustega ning vastab linna lähivööndi ja selle vahevööndi arengu põhimõtetele, mille kohaselt on linna vahevööndis oluline linnalise struktuuri tihendamine ning elukeskkonna kvaliteedi parendamine

Kehtestatud detailplaneeringuga ja Rakvere Vallavolikogu otsusega on võimalik tutvuda Rakvere Vallavalitsuses tööajal ning Rakvere valla veebilehel.

Materjalidega võimalik tutvuda:
Rakvere valla kodulehel:
https://rakverevald.ee/planeerimine-ehitus-ja-elukeskkond/planeerimine-ja-maakorraldus/detailplaneeringud/kehtestatud-detailplaneeringud/

Planeeringute andmekogu PLANIS:
https://livekluster.ehr.ee/ui/ehr/v1/planning/30119198




Lugupidamisega

(allkirjastatud digitaalselt)

Madis Akel   
Planeerimise ja ehitusnõunik 
+372 529 6193 
madis.akel@rakverevald.ee

Asutused:

Päästeamet
Transpordiamet
Maa- ja Ruumiamet
Rakvere Linnavalitsus
Terviseamet



Puudutatud kinnistute omanikud:

Ellerheina kinnistu, Ussimäe küla - Eesti Vabariik
Kraavi kinnistu, Ussimäe küla - Osaühing EGESTEN
Janno kinnistu, Ussimäe küla - Luule Janno
Lõõtspilli tn 1, Rakvere linn - AS Kinnisvara Info
Lõõtspilli tn 3, Rakvere linn - Rakvere Ärikeskus OÜ
Lõõtspilli tn 5, Rakvere linn - Rakvere Ärikeskus OÜ

